Barnekow
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Barnekow, vendisk adelsslekt fra øya Rügen i Pommern, muligens fra Mecklenburg, da det i begge provinser finnes landsbyer med navnet. Slekten er kjent siden 1237, og har grener i Danmark og Sverige.
Den sikre stamrekken starter med Nicolaus von Barnekow (nevnt 1308). En gren av slekten eide godset Ralsvik på Rügen. Denne grenen døde ut i 1690, og Ralsvik gikk i arv til slektens svenske gren. Slekten døde ut i Mecklenburg i 1838, men en enda levende sidegren som bodde i Brandenburg fikk preussisk friherretittel i 1825.Slekten kom til Danmark med Hans Barnekow til Birkholm (nå Løvenborg) (død 1559), som ble naturalisert i 1547 og var riksråd. Hans sønn var diplomaten Christian Barnekow til Birkholm og Tølløse (1556–1612), som falt i slaget ved Skelling Hede i Skåne, da han ofret sitt liv for å redde kongen (Christian 4). Hans sønn var Hans Barnekow til Birkholm og Vitskøvle (1601–1630), som igjen hadde sønnen Christian Barnekow til Vitskøvle (1626–1666). Etter den danske avståelsen av Skåne til Sverige ble han introdusert på det svenske Riddarhuset i 1664.Christian Barnekow var far til oberst Kjeld Christoffer Barnekow til Vitskøvle (1663–1700), som blant annet eide godset Ugerup sørvest for Kristianstad og slottet Rosendal nordøst for Helsingborg, og til Rutger Barnekow til Tosterup og Ralsvik (1695–1772). Oberst Kjeld C. Barnekow var far til landshøvding, generalløytnant Christian Barnekow til Vitskøvle (1694–1762), som fikk friherretittel i 1751. Hans sønn var øverste kammerjunker, oberstløytnant Christian friherre Barnekow (1773–1830), som fikk grevetittel i 1816. Slekten eier fortsatt godsene Slätteke, Sörbytorp og Sinclairsholm i Skåne.En gren av slekten innvandret til Danmark igjen i 1761 med oberstløytnant Wilken Zacharias Barnekow (1730–1784). Hans sønnesønner ble i 1877 anerkjent som tilhørende den danske adel. Et oldebarn av oberstløytnanten var komponisten professor Christian Barnekow (1837–1913), som var far til maleren René Francois Mourier Barnekow (1914–1988). Oberstløytnanten var farfars farfar til ministerråd Claus Carl Christian von Barnekow (født 1945). Les mer i Store norske leksikon adel genealogi